Formål

Formålet med retningslinjen er å ivareta pasienter med alvorlig eller uhelbredelig sykdom som har avtale om åpen innleggelse (også kalt åpen retur), samt sikre god pasientflyt og pasientadministrasjon i foretaket.

Begreper

Åpen innleggelse er et tilbud til pasienter med alvorlig eller uhelbredelig sykdom. Tilbudet innebærer at pasient og pårørende kan, etter avtale med lege, kontakte aktuell enhet direkte for innleggelse uten henvisning fra fastlege eller legevakt.

Ansvar

1. Behandlingsansvarlig lege ved enheten har ansvar for opprettelse/registrering av at pasienten skal ha åpen innleggelse i bildet Kritisk informasjon for aktiv pasient i DIPS.

2. Kontorpersonell/sykepleier i tilhørende enhet har ansvar for å registrere innleggelsen når pasienten kommer til enheten for innleggelse.

Omfang

Gjelder for alle enheter som benytter seg av åpen innleggelse for pasienter i Helse Bergen HF.

Beskrivelse

Pasienten må få med seg skriftlig avtale om åpen innleggelse ved utskrivelse i en fast periode i et gitt antall dager

Den enkelte enhet må vurdere hvilke pasienter som skal kunne ha åpen innleggelse

Den enhet som har avtale med pasienten gjennomfører innkomstsamtale og sørger for at pasienten blir vurdert og fulgt opp av aktuelt personell

Enheten med avtale om åpen innleggelse er ansvarlig for at åpen innleggelse er registrert i DIPS og at administrative gjøremål som bestilling av seng og tilsyn av lege blir fulgt opp

Interne referanser

1.4.1-07	Skjema til pasient ved åpen innleggelse